পুলিশের পক্ষ থেকে বিএনপি’র সমাবেশে সার্বিক নিরাপত্তার ব্যবস্থা নেয়া হয়েছে-ডিএমপি কমিশনার | ডিএমপি নিউজ
নভেম্বর ১২, ২০১৭ বিষয়বস্তু: পুলিশ, ফিচার, ব্রেকিং নিউজ
ডিএমপি নিউজঃ ঢাকা মেট্রোপলিটন পুলিশ কমিশনার মো. আছাদুজ্জামান মিয়া বিপিএম-বার, পিপিএম বলেন, গণতান্ত্রিক রীতিনীতি মেনে বিএনপি এই সমাবেশ করবে এবং পুলিশের পক্ষ থেকে এই সমাবেশে সার্বিক নিরাপত্তার ব্যবস্থা নেয়া হয়েছে।
রোববার সকালে সোহরাওয়ার্দী উদ্যানে সার্বিক নিরাপত্তা ব্যবস্থা দেখতে এসে তিনি সাংবাদিকদের এ কথা বলেন।
তিনি বলেন,“বাংলাদেশ একটি গণতান্ত্রিক রাষ্ট্র। এখানে সব দলের সভা-সমাবেশ করার অধিকার রয়েছে।
“আমরা ইতিমধ্যে বিএনপিকে শর্ত সাপেক্ষে সোহরাওয়ার্দী উদ্যানে জনসমাবেশ করার অনুমতি দিয়েছি ।
এখানে যাতে বিশৃঙ্খলা না হয়, জনদুর্ভোগ না হয়, যানজটের সৃষ্টি না হয়। কোন ধরনের নাশকতা- ধ্বংসযজ্ঞ না হয়। সেই শর্তগুলো দেয়া হয়েছে।”
ডিএমপি কমিশনার বলেন, “আমরা প্রত্যাশা করছি, যে শর্ত দিয়েছি। সুশৃঙ্খলভাবে তারা (বিএনপি) সমাবেশ করবে। কোনভাবে জনভোগান্তি সৃষ্টি করবে না। এর পরেও যদি কেউ জনভোগান্তি সৃষ্টি করে। অবশ্যই আইন অনুযায়ী ব্যবস্থা নেয়া হবে। কারণ দেশে কেউ আইনের উর্ধ্বে নয়।
উল্টোপথে যান চলাচলে ১৫৬ গাড়ির বিরুদ্ধে মামলা